**Jaromír Pytlík** (s. 25. syyskuuta 2001 Dačice, Tšekki) on tšekkiläinen jääkiekkoilija, joka pelaa kotimaassaan Extraliga-joukkue Rytíři Kladnossa. Hän on pelipaikaltaan keskushyökkääjä. Pytlík laukoo oikealta.

Ura
---

### Seuraura

Pytlík on KLH Jindřichův Hradecin kasvatti. Hän siirtyi juniorina sittemmin HC Žďár nad Sázavoun organisaatioon. Pytlík voitti kaudella 2015–2016 seuran C-nuorten sisäisen piste- ja syöttöpörssin tehoilla 15+25=40 ja sisäisen tehotilaston lukemalla +2. Kaudella 2016–2017 hän voitti joukkueen sisäisen piste-, maali- ja syöttöpörssin tehoilla 39+25=64. Pytlík sijoittui koko Tšekin C-nuorten sarjan maalipörssissä neljänneksi. Hän voitti myös Žďár nad Sázavoun sisäisen tehotilaston lukemalla +46. Pytlík debytoi samalla kaudella vain 15-vuotiaana seuran miesten joukkueessa Tšekin toiseksi korkeimmalla sarjatasolla 2. česká hokejová ligassa, jossa hän pelasi yhden runkosarja- ja yhden playoff-ottelun.

Kauden 2017–2018 Pytlík pelasi suurimmaksi osaksi Žďár nad Sázavoun miesten joukkueessa Tšekin 2. ligaa, jossa hän pelasi 22 runkosarjaottelua tehopistein 14+11=25 ja seitsemän playoff-ottelua tehopistein 4+4=8. Pytlík pelasi ison osan kaudestaan myös seuran B-nuorissa, joiden sisäisen tehotilaston voiton hän jakoi Lukáš Gergeľin kanssa lukemalla +5. Pytlík pelasi kauden aikana myös seitsemän ottelua lainalla Extraliga-joukkue HC Vítkovicessa tehden yhden maalin. Hän teki näin ollen Extraliga-debyyttinsä vain 16-vuotiaana 19. tammikuuta 2018 HC Olomoucia vastaan. Pytlík merkittiin Vítkovicen 13. hyökkääjäksi. Hän sai ottelussa jääaikaa 8.24 minuuttia. Ensimmäisen Extraliga-maalinsa Pytlík teki seitsemännessä ottelussaan 28. helmikuuta 2018 HK Hradec Královéa vastaan.

Kesäkuussa 2018 Pytlík teki HC Vítkovicen kanssa monivuotisen Extraliga-sopimuksen. Samana kesänä OHL-joukkue Sault Ste. Marie Greyhounds varasi hänet 118. pelaajana CHL:n varaustilaisuudessa. Pytlík aloitti kauden 2018–2019 Vítkovicessa tehden 24 runkosarjaottelussa yhden syöttöpisteen. Hän pelasi myös 11 ottelua lainalla sarjatasoa alempana 1. česká hokejová ligan HC Porubassa. Tammikuussa 2019 Pytlík siirtyi kuitenkin Greyhoundsin OHL-joukkueeseen.

New Jersey Devils varasi Pytlíkin neljännellä kierroksella 99. pelaajana NHL:n varaustilaisuudessa 2020. Saman vuoden marraskuussa Sault Ste. Marie Greyhounds lainasi hänet toistaiseksi voimassa olevalla sopimuksella kotimaahansa 1. ligan HC Litoměřiceen. OHL-kautta ei lopulta pelattu ollenkaan Ontarion provinssin koronavirusrajoitusten vuoksi. Pytlíkin kausi Litoměřicessä jäi lopulta vain neljän ottelun mittaiseksi loukkaantumisten ja koronavirusrajoitusten vuoksi.

Pytlík siirtyi kaudeksi 2021–2022 kaksivuotisella sopimuksella Kalevan Palloon. Syyskuussa 2021 seura lainasi hänet alustavasti kahden ottelun ajaksi yhteistyöseuraansa, Mestis-joukkue Iisalmen Peli-Karhuihin. Pytlík pelasi siellä lopulta suurimman osan alkukaudestaan tehden 12 ottelussa tehot 3+2=5. KalPassa hän pelasi viisi ottelua ilman tehopisteitä. Pytlíkin rooli joukkueessa jäi lopulta pienemmäksi mitä sekä seura että hän itse odottivat, joten hänen sopimuksensa KalPan kanssa purettiin joulukuussa. Muutamaa päivää myöhemmin Pytlíkin vahvistettiin palaavan kotimaahansa ja siirtyvän loppukauden kattavalla sopimuksella Extraliga-joukkue Rytíři Kladnoon.

### Maajoukkueura

Pytlík pelasi alle 20-vuotiaiden MM-kilpailuissa vuosina 2020 ja 2021. Ensimmäisessä turnauksessa hänet valittiin Ruotsia vastaan pelatun puolivälieräottelun päätteeksi Tšekin ottelun parhaaksi pelaajaksi. Vuoden 2021 Pytlíkillä päättyi loukkaantumiseen jo ensimmäisen ottelun jälkeen. Hän pelasi myös alle 18-vuotiaiden MM-kilpailuissa vuonna 2018 sekä alle 18-vuotiaiden Hlinka Gretzky Cupissa vuonna 2018, jolloin Pytlík toimi Tšekin kapteenina. Hän pelasi myös World U-17 Hockey Challengessa vuonna 2017, jolloin Pytlík voitti pronssia. Yhteensä hän on pelannut 22 nuorten ja 50 poikien maaottelua.

Tšekin A-maajoukkueessa Pytlík on pelannut kaksi ottelua ilman tehopisteitä. Hän teki A-maajoukkuedebyyttinsä vain 19-vuotiaana Karjala-turnauksessa 7. marraskuuta 2020 Helsingin Hartwall Arenalla Suomea vastaan. Pytlík merkittiin Tšekin nelosketjun vasempaan laitaan Rudolf Červenýn ja Šimon Stránskýn viereen.

Pelityyli
---------

Pytlíkin entisen seuran KalPan urheilutoimenjohtaja Anssi Laineen mukaan hän on isokokoinen ja vahva kahden suunnan pelaaja, joka pystyy tekemään pieniä ja oivaltavia asioita kaukalossa, jotka edistävä peliä.

Muuta
-----

Pytlíkin isä Jaromír Sr. on entinen Tšekin alempien sarjojen hyökkääjä, joka on toiminut myöhemmin juniorivalmentajana.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2016–2017 | HC Žďár nad Sázavou | Tšekki II | 1 | 0 | 0 | 0 | 0 | 1 | 0 | 0 | 0 | 0 |
| 2017–2018 | HC Žďár nad Sázavou | Tšekki II | 22 | 14 | 11 | 25 | 16 | 7 | 4 | 4 | 8 | 6 | U18 | 6 | 1 | 1 | 2 | 0 |
|  | HC Vítkovice | ČEL | 7 | 1 | 0 | 1 | 0 | – | – | – | – | – |
| 2018–2019 | HC Vítkovice | Tšekki U19 | 2 | 1 | 0 | 1 | 0 | – | – | – | – | – |
|  | HC Vítkovice | ČEL | 24 | 0 | 1 | 1 | 8 | – | – | – | – | – |
|  | HC Poruba | Tšekki I | 11 | 3 | 2 | 5 | 4 | – | – | – | – | – |
|  | Sault Ste. Marie Greyhounds | OHL | 26 | 11 | 8 | 19 | 18 | 11 | 4 | 4 | 8 | 6 |
| 2019–2020 | Sault Ste. Marie Greyhounds | OHL | 56 | 22 | 28 | 50 | 36 | – | – | – | – | – | JMM | 5 | 0 | 1 | 1 | 4 |
| 2020–2021 | HC Litoměřice | Tšekki I | 4 | 0 | 0 | 0 | 0 | – | – | – | – | – | JMM | 1 | 0 | 1 | 1 | 0 |
| 2021–2022 | KalPa | SM-liiga | 5 | 0 | 0 | 0 | 0 | – | – | – | – | – |
|  | IPK | Mestis | 12 | 3 | 2 | 5 | 4 | – | – | – | – | –' |
|  | Rytíři Kladno | ČEL |  |  |  |  |  |  |  |  |  |  |
| 2 kautta | yhteensä | ČEL | 31 | 1 | 1 | 2 | 8 | – | – | – | – | – |
| 1 kausi | yhteensä | SM-liiga | 5 | 0 | 0 | 0 | 0 | – | – | – | – | – |
| 1 kausi | yhteensä | Mestis | 12 | 3 | 2 | 5 | 4 | – | – | – | – | – |

Lähteet
-------

* Jaromír Pytlík The Internet Hockey Databasessa (englanniksi)
* Jaromír Pytlík Eurohockey-sivustolla (englanniksi)
* Jaromír Pytlík *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6 7  Jaromír Pytlík *Elite Prospects*. Everysport Media Group AB.  (englanniksi)
2. ↑  Elite Prospects - HC Zdar nad Sazavou U16 *eliteprospects.com*. Everysport Media Group AB. Viitattu 10.11.2020. (englanniksi)
3. ↑  Elite Prospects - Czech U16 Stats 2016-2017 *eliteprospects.com*. Everysport Media Group AB. Viitattu 10.11.2020. (englanniksi)
4. ↑  Elite Prospects - HC Zdar nad Sazavou U16 *eliteprospects.com*. Everysport Media Group AB. Viitattu 10.11.2020. (englanniksi)
5. ↑  Elite Prospects - HC Zdar nad Sazavou U18 *eliteprospects.com*. Everysport Media Group AB. Viitattu 10.11.2020. (englanniksi)
6. ↑  Rozestavení: HC VÍTKOVICE RIDERA - HC Olomouc, 19.01.2018 *Hokej.cz*.  19.1.2018. BPA sport marketing a.s. ve spolupráci s eSports.cz, s.r.o. Viitattu 10.11.2020. (tšekiksi)
7. ↑  HC VÍTKOVICE RIDERA - HC Olomouc, 19.01.2018 *Hokej.cz*.  19.1.2018. BPA sport marketing a.s. ve spolupráci s eSports.cz, s.r.o. Viitattu 10.11.2020. (tšekiksi)
8. ↑  HC VÍTKOVICE RIDERA - Mountfield HK, 28.02.2018 *Hokej.cz*.  28.2.2018. BPA sport marketing a.s. ve spolupráci s eSports.cz, s.r.o. Viitattu 10.11.2020. (tšekiksi)
9. ↑  Jaromír Pytlík pokračuje ve Vítkovicích, podepsal dlouhodobý kontrakt *hc-vitkovice.cz*.  11.6.2018. HC VÍTKOVICE RIDERA A.S. Viitattu 10.11.2020. (tšekiksi)
10. ↑  Pytlik joins Greyhounds *soogreyhounds.com*.  9.1.2019. Soo Greyhounds. Viitattu 10.11.2020. (englanniksi)
11. ↑  Pytlík a další 3 reprezentanti budou hrát v Litoměřicích *Hokej.cz*.  20.11.2020. BPA sport marketing a.s. ve spolupráci s eSports.cz, s.r.o. Viitattu 20.11.2020. (tšekiksi)
12. 1 2 3  Seppä, Lassi: KalPa hankki nuoret Jaromir Pytlikin ja Kasper Simontaipaleen riveihinsä *Jatkoaika.com*.  10.5.2021. Jatkoaika r.y. Viitattu 13.6.2021.
13. ↑  IPK:lle nippu pelaajasopimuksia *ipk.fi*.  27.9.2021. IPK Hockey Oy. Viitattu 2.12.2021.
14. ↑  Jaromír Pytlíkin pelaajasopimus on purettu *kalpa.fi*.  2.12.2021. KalPa Hockey Oy. Viitattu 2.12.2021.
15. ↑  Saastamoinen, Lauri: NHL-lupaus jättää Liigan – uusi osoite löytyi! *suomikiekko.com*.  5.12.2021. Nordic Sport Media. Viitattu 6.12.2021.
16. ↑  BEST PLAYER OF THE GAME SELECTED BY THE TEAM (pdf) *iihf.com*.  5.1.2020. IIHF. Viitattu 10.11.2020. (englanniksi)
17. ↑  Villano, Nick: Final Look At New Jersey Devils Prospects At World Junior Championships *pucksandpitchforks.com*.  6.1.2021. FanSided, Inc. Viitattu 13.6.2021. (englanniksi)
18. ↑  Tilanne 8.11.2020
19. ↑  FIN - CZE (Line Up) *stats.swehockey.se*.  7.11.2020. Svenska Ishockeyförbundet. Viitattu 10.11.2020. (englanniksi)
20. ↑  Jaromír Pytlík *Elite Prospects*. Everysport Media Group AB.  (englanniksi)